CELEX: 32021D1083
Language: mt
Date: 2021-06-23 00:00:00
Title: Deċiżjoni tal-Kumitat Politiku u ta’ Sigurtà (PESK) 2021/1083 tat-23 ta’ Ġunju 2021 dwar il-ħatra tal-Kmandant tal-Forza tal-Missjoni tal-UE tal-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) u li tħassar id-Deċiżjoni (PESK) 2021/6 (EUTM Mali/1/2021)

2.7.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 235/12
               
            
         DEĊIŻJONI TAL-KUMITAT POLITIKU U TA’ SIGURTÀ (PESK) 2021/1083
         tat-23 ta’ Ġunju 2021
         dwar il-ħatra tal-Kmandant tal-Forza tal-Missjoni tal-UE tal-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) u li tħassar id-Deċiżjoni (PESK) 2021/6 (EUTM Mali/1/2021)
         IL-KUMITAT POLITIKU U TA’ SIGURTÀ,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 38 tiegħu,
         Wara li kkunsidra d-Deċiżjoni tal-Kunsill 2013/34/PESK tas-17 ta’ Jannar 2013 dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) (1), u b’mod partikolari l-Artikolu 5 tagħha,
         Billi:
         
                     (1)
                  
                  
                     Skont l-Artikolu 5(1) tad-Deċiżjoni 2013/34/PESK, il-Kunsill awtorizza lill-Kumitat Politiku u ta' Sigurtà (KPS) biex jieħu deċiżjonijiet dwar il-kontroll politiku u d-direzzjoni strateġika tal-EUTM Mali, inklużi deċiżjonijiet dwar il-ħatra ta' Kmandanti sussegwenti tal-Forza tal-Missjoni tal-UE.
                  
               
                     (2)
                  
                  
                     Fil-15 ta’ Diċembru 2020, il-KPS adotta d-Deċiżjoni (PESK) 2021/6 (2) li taħtar lill-Brigadier Ġeneral Fernando Luis GRACIA HERREIZ bħala l-Kmandant tal-Forza tal-Missjoni tal-UE tal-EUTM Mali.
                  
               
                     (3)
                  
                  
                     Fit-12 ta' April 2021, il-Ġermanja pproponiet il-ħatra tal-Brigadier Ġeneral Jochen DEUER biex jissuċċedi lill-Brigadier Ġeneral Fernando Luis GRACIA HERREIZ bħala l-Kmandant tal-Forza tal-Missjoni tal-UE tal-EUTM Mali mis-7 ta’ Lulju 2021.
                  
               
                     (4)
                  
                  
                     Fit-12 ta’ Mejju 2021, il-Kumitat Militari tal-UE appoġġa dik il-proposta.
                  
               
                     (5)
                  
                  
                     Għaldaqstant jenħtieġ li tittieħed deċiżjoni dwar il-ħatra tal-Brigadier Ġeneral Jochen DEUER bħala l-Kmandant tal-Forza tal-Missjoni tal-UE tal-EUTM Mali mis-7 ta’ Lulju 2021.
                  
               
                     (6)
                  
                  
                     Jenħtieġ li d-Deċiżjoni (PESK) 2021/6 titħassar.
                  
               
                     (7)
                  
                  
                     F’konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta’ deċiżjonijiet u azzjonijiet tal-Unjoni li għandhom implikazzjonijiet ta’ difiża. Konsegwentement, id-Danimarka mhijiex qed tieħu sehem fl-adozzjoni ta’ din id-Deċiżjoni u la hija marbuta biha u lanqas ma hija soġġetta għall-applikazzjoni tagħha,
                  
               ADOTTA DIN ID-DEĊIŻJONI:
         
            Artikolu 1
            Il-Brigadier Ġeneral Jochen DEUER huwa b’dan maħtur bħala l-Kmandant tal-Forza tal-Missjoni tal-UE tal-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) mis-7 ta’ Lulju 2021.
         
         
            Artikolu 2
            Id-Deċiżjoni (PESK) 2021/6 hija mħassra.
         
         
            Artikolu 3
            Din id-Deċiżjoni għandha tidħol fis-seħħ fis-7 ta' Lulju 2021.
         
         
            Magħmul fi Brussell, it-23 ta’ Ġunju 2021.
            
               
                  Għall-Kumitat Politiku u ta' Sigurtà
               
               
                  Il-President
               
               S. FROM-EMMESBERGER
            
         
         
            (1)  ĠU L 14, 18.1.2013, p. 19.
         
            (2)  Id-Deċiżjoni tal-Kumitat Politiku u ta’ Sigurtà (PESK) 2021/6 tal-15 ta’ Diċembru 2020 dwar il-ħatra tal-Kmandant tal-Forza tal-Missjoni tal-UE tal-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) u li tħassar id-Deċiżjoni (PESK) 2020/603 (EUTM Mali/2/2020) (ĠU L 4, 7.1.2021, p. 10).